Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 173

4. bergamottcitrom (Citrus aurantium var. bergamia), halvány sárga színű, körte alakú narancsfajta; enyhén savanykás zamatú, főként illóolaj előállítására használják. 08.06 Szőlő, frissen vagy szárítva 0806 10 10 Csemegeszőlő Az étkezési (csemege-) szőlő mind küllemében, mind csomagolásában különbözik a borszőlőtől. Míg a csemegeszőlőt gyakran dobozokba, kartonba, tálcákra, rekeszekbe vagy kis, lezárt kosárba csomagolják, a borszőlő nagy kosárban, nyitott ládában vagy dézsában érkezik, szorosan rakva, összenyomva vagy félig összepréselve. 1998/19/II. szám 0806 20 11 Mazsola Ez a termék a Vitis corinthica szőlőfajta szárított gyümölcse; kicsi, kerek, feketébe hajló sötétbordó színű nagyon édes szemek; szárat és magot gyakorlatilag nem tartalmaz 0806 20 91 Mazsola Lásd a 0806 20 11 alszám magyarázatát. 08.07 Dinnye (beleértve a görögdinnyét is) és papaya, frissen 0807 11 00 Görögdinnye A görögdinnye a Citrullus vulgaris Schrad fajtájú növény termése. 20 kg tömegűre is megnő. A húsa nem túlzottan édes, de víztartalma nagy, általában élénkvörös színű, fekete magvakat tartalmaz. 0807 19 00 Másféle Ide tartozik a Cucumis melo fajta gyümölcse (a sárgadinnye), amelynek számos változata ismert. Különösen gyakori a recézett héjú kantalupdinnye (var. reticulatus Naud.), az „édesdinnye” (var. saccharus Naud.), amelynek héja szintén recézett, a kantalup (var. cantalupensis Naud.), amelynek héja barázdált, a téli dinnye (var. inordorus Naud.) és a simahéjú dinnye. A gyümölcs általában terjedelmes, gömb- vagy tojás alakú, sima vagy durva héjú; húsa szilárd és lédús, fehér vagy sárgás narancsszínű, édes ízű. A gyümölcs közepén több a rost és egy üregben sok lapos, ovális, fényes, sárgásfehér mag található. 0807 20 00 Papaya A papaya (Carica papaya) hosszúkás vagy gömbölyű gyümölcs, sima vagy kissé bordázott, éretten sárgászöld és narancsszín közötti árnyalatú. Tömege néhány száz grammtól néhány kilogrammig változhat. Húsa állagában a dinnyéhez hasonló, narancsba hajló sárga színű, édes és változó mértékben aromás. Húsa üregében nagyszámú fekete, kerek, beágyazódott mag található. 08.08 Alma, körte és birs frissen 0808 10 10 Ipari alma ömlesztve, szeptember 16-tól december 15-ig Ezen alszám alá az az alma tartozik, amely megjelenése és jellemzői miatt (nem válogatott, nem osztályozott gyümölcs, általában kisebb, mint az étkezési célra szánt, savanyú vagy kellemetlen ízű, kis értékű stb.) csak italgyártásra használható fel, erjesztve vagy anélkül. Elválasztás nélkül, ömlesztve érkezik a szállítóeszközön (vasúti kocsi, nagy konténer, teherautó vagy uszály). 0808 20 10 Ipari körte ömlesztve, augusztus 1-jétől december 31-ig A 0808 10 10 alszám magyarázata értelemszerűen alkalmazandó. 08.09 Kajszibarack, cseresznye, meggy, őszibarack (beleértve a nektarint is), szilva és kökény frissen 0809 20 05— 0809 20 95 Cseresznye és meggy Ide tartozik a cseresznyefélék minden változata, beleértve a vadcseresznyét is. Különösen ismert fajtái: a közönséges cseresznye (a Prunus cerasus gyümölcse), a meggy (a Prunus cerasus var. austera gyümölcse), a szívcseresznye (Prunus avium var. juliana gyümölcse) a kemény húsú szívcseresznye (Prunus avium var. duracina gyümölcse) és a vadcseresznye (a Prunus avium vagy Cerasus avium gyümölcse). 0809 30 10— 0809 30 90 Őszibarack (beleértve a nektarint is) Az őszibaracktól eltérően a nektarin sima héjú. 0809 40 90 Kökény A kökény a kökénybokor (Prunus spinosa) termése. 08.10 Más gyümölcs, frissen 0810 20 10 Málna Ide a Rubus idaeus, a Rubus illecebrosus, a Rubus occidentalis és a Rubus strigosus fajták gyümölcse tartozik. Egyes fajták termése vörös, másoké fehér. 0810 30 10 Fekete ribiszke Ezen alszám alá a Ribes nigrum L. fajta gyümölcse tartozik. 1998/19/II. szám 0810 30 30 Piros ribiszke Ezen alszám alá a Ribes rubrum L. fajta gyümölcse tartozik. 0810 40 10 A Vaccinium vitis idaea faj gyümölcse A gyümölcs (piros áfonya, tőzegáfonya) vörös vagy lilás színű. 0810 40 30 A Vaccinium myrtillus faj gyümölcse. A gyümölcs (fekete áfonya) kékesfekete színű. 0810 50 10— 0810 50 30 Kiwi A tojás méretű gyümölcs kocsonyás, kesernyésen édes ízű; szőrös héja zöldesbarna színű. 0810 90 30 Tamarind, kesualma, licsi, kenyérfa gyümölcse, szapotil (sapodillo) szilva A tamarind (a Tamarindus officinalis és a Tamarindus indica gyümölcse) abban az állapotában, ahogyan általában a nemzetközi kereskedelemben forgalmazzák (cukrot vagy egyéb adalékanyagot nem tartalmazó, másként sem kezelt pulp), a 0813 40 60 alszám alá osztályozandó. A kenyérfa gyümölcse az Articarpus heterophylla és az Artocarpus integrofolia termése. A licsi a Litichi chinensis gyümölcse. A szapotil (sapodillo) szilva az Achras sapota termése. 0810 90 40 Passiógyümölcs, karambola (csillaggyümölcs) és pitahaya Ezen alszám alá kell osztályozni a golgotavirág gyümölcsét, más néven a passiógyümölcsöt (pl. a „maracuját”), azaz a következő fajtákat: a bíbor golgotagyümölcs (Passiflora edulis), a nagy golgotagyümölcs (Passiflora quadrangularis) és az édes golgotagyümölcs (Passiflora ligularis). 0810 90 85 Másféle Ide tartozik:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes